

Grafisk design guideline

|  |  |  |
| --- | --- | --- |
|  |  |  |
| *<Accepteret af/den>* |  | *<Accepteret af/den>* |

|  |  |
| --- | --- |
| Forfatter (Author): | Webredaktionen, SKAT |
| Version: | 2.0 |
| Oprettet (Created): |  |
| Seneste ændret (Last Modified): | 05. september 2012 |
| Fil (file): |  |
| Tilgængelig på dansk: | Ja |
| Available in English: | NoI version 2.0 er kun guidelines for TastSelv Borger.04. september 2012 ændret i:Der er rettelser i de fleste afsnit og strukturen er ændret. |

Indholdsfortegnelse

1 Generelt om design 4

1.1 Mission 4

1.2 Anvendelse 5

2 Brugervenlighed og tilgængelighed 6

2.1 Principper for brugervenlighed 6

2.2 Principper for tilgængelighed 8

3 Browsere, operativsystemer og tegnsæt 12

4 Udskifteligt design 13

5 Sideopbygning 14

5.1 Sidestørrelse 14

5.2 Sidernes grundstruktur 14

5.3 Logobjælke 15

6 Navigation 17

6.1 Globalmenu 17

6.2 Aktuelt menupunkt 17

6.3 Antal menupunkter 17

6.4 Title-attributter 17

6.5 Åbning af sider i nyt vindue 18

6.6 Skip link 18

6.7 Genvejstaster og funktionstaster 18

6.8 Tabulatornavigation 18

6.9 Positionering af cursor 18

7 Designelementer 19

7.1 Farvepalet 19

7.2 Typografi 20

7.3 Grafiske elementer 20

7.3.1 Brug af alt-attributter 20

7.3.2 Ikoner 21

7.4 Links 22

7.4.1 Ukorrekte links 22

7.4.2 Inaktive links 22

7.4.3 Links eller knapper 22

7.5 Knapper 22

7.5.1 Placering og styling af knapper 23

7.6 Punktopstilling 24

7.6.1 Brug af punkopstilling 24

7.6.2 Styling af punktopstilling 24

7.7 Inputfelter 24

7.8 Radiobuttons og checkbokse 25

7.8.1 Korrekt brug af radiobuttons 25

7.8.2 Ukorrekt brug af radiobuttons 25

7.8.3 Ledetekster til radiobuttons og checkbokse 26

7.8.4 Radiobuttons i stedet for dropdown 26

7.8.5 Styling af radiobuttons 26

7.9 Dropdowns i 2 niveauer 26

7.10 Fejlmeddelelser 26

7.10.1 Valideringsfejl 27

7.10.2 Forretningsfejl 27

8 Skabeloner 28

1. Generelt om design

Den Grafiske Design Guideline for SKATs webløsninger er tiltænkt

* SKAT-medarbejdere, der arbejder med webløsninger og
* eksterne leverandører af løsninger til SKAT.

Guiden skal hjælpe parterne med at sikre et konsistent brugerinterface på tværs af SKATs løsninger, som skal fremme en ensartet branding, brugervenlighed og tilgængelighed.

SKAT har en lang tradition for at prioritere godt design. Det gode design bruges både som forretningsmæssigt værktøj og til at udtrykke værdier. SKATs webtilstedeværelse skal demonstrere den samme kvalitet og signalere de værdier, som er kendetegnende for det øvrige SKAT.

Denne guide beskriver de forskellige elementer, layoutet og logikken bag designet og navigationen. Dermed sikres en konsekvent og positiv oplevelse - også selvom mange forskellige designere har været involveret.

Det meste af guidens indhold gælder for alle SKATs webløsninger på de tre primære platforme: skat.dk, TastSelv Borger og TastSelv Erhverv. Der er dog områder, hvor de tre platforme afviger fra hinanden. Det vil i guiden være tydeligt markeret, når indholdet kun gælder bestemte platforme.

Formålet med én fælles guide er at sikre genkendelighed på tværs af de tre platforme, mens der samtidig tages højde for de forskelle som indholdet dikterer. Derudover afspejler guiden, at tilnærmelsen af designet er en igangværende proces. Alle nyudviklede og redesignede webløsninger skal følge denne design guideline.

* 1. Mission

Den overordnede målsætning for designet er at skabe et univers, som er fleksibelt og opfylder de kommunikationsmæssige krav, brugerne og SKAT har til webløsningerne her og nu samt i fremtiden. Design og teknik er indbyrdes afhængige, og et uhensigtsmæssigt design kan fordyre, eller ligefrem umuliggøre, den tekniske implementering.

Webløsningerne skal kunne modtage og effektivt behandle besøgende fra vidt forskellige mål- og interessegrupper, med vidt forskellige forudsætninger. Webløsningerne bør imødekomme brugernes behov samtidig med at kommunikation og branding fastholdes og udvikles.

**Designet skal primært sikre**

* branding
* grafisk konsistens (på tværs af SKATs elektroniske løsninger)
* navigationsmæssig overskuelighed
* variationsmuligheder i layout
* at brugerne får hurtig og nem adgang til relevante informationer og webløsninger
* tilgængeligheden af webløsningerne.

**Fokuspunkter i arbejdet med design:**

* Fastholde designet uden at gøre sitet for ufleksibelt.
* Holde sitet enkelt
* Fastholde koncept/layout over tid
* Signalere troværdighed og seriøsitet med vores design
* Skabe en tilgængelig løsning jf. WCAGs retningslinjer. Det er vigtigt at tænke dette ind fra starten af processen, både i design og i den tekniske implementering.
	1. Anvendelse

Den grafiske design guideline indeholder en beskrivelse af det grafiske design for SKATs webløsninger.

Guidelinen beskriver, hvilke elementer det er tilladt at anvende ved opbygning, samt de overvejelser omkring brugervenlighed og tilgængelighed, der har ledt til, at designet for de enkelte elementer ser ud, som de gør.

Elementerne skal anvendes og se ud, som beskrevet, for at give brugerne en ensartet oplevelse på tværs af SKATs forretningsområder. Ensartethed og forudsigelighed er et vigtigt element i en god brugeroplevelse.

Guidelinen anvendes som et opslagsværk. Men alle retningslinjerne skal overholdes ved nyudvikling og redesign.

Retningslinjerne i guidelinen er inddelt i 7 kategorier:

|  |  |
| --- | --- |
| **Brugervenlighed og tilgængelighed** | Beskrivelse af de principper for brugervenlighed og tilgængelighed, der er lagt vægt på i designet. |
| **Browsere, operativsystemer og tegnsæt**  | Oversigt over browsere og operativsystemer som designet understøtter, samt tegnsæt. |
| **Udskifteligt design**  | Beskrivelse af adskillelse mellem struktur, præsentation og funktionalitet. |
| **Sideopbygning** | Layout for sideopbygningen. |
| **Navigationsprincipper** | Beskriver navigationselementerne i designet. |
| **Designelementer** | Indeholder beskrivelse af designets grundelementer såsom fonte, farver, links, punktopstillinger, fejlmeddelelser osv. |
| **Skabeloner** | Skabelonerne som på nuværende tidspunkt er identificeret og designet. Skabelonerne skal anvendes, når der designes og udvikles nye sider til TastSelv Borger. |

1. Brugervenlighed og tilgængelighed

**Brugervenlighed** drejer sig om, i hvilken grad et produkt kan anvendes af en specifik bruger til at opnå specifikke mål funktionelt, effektivt og tilfredsstillende i en specifik brugskontekst (ISO DIS9241).

**Tilgængelighed** handler om at følge de internationalt accepterede retningslinjer for tilgængeligt webdesign. På den måde tages der hensyn til samtlige handicapgrupper, og samtidig udvikles løsninger, som er til gavn for alle brugere.

* 1. Principper for brugervenlighed

### Brugervenligheden i SKATs webløsninger vurderes ud fra Jakob Nielsens 10 heuristikker, som er de mest anvendte og anerkendte:

**Systemstatus**
Websitet bør altid holde brugeren informeret om, hvad der sker, gennem passende feedback inden for et passende tidsrum.

**Sammenhæng mellem website og den virkelige verden**
Websitet bør altid tale brugerens sprog med ord og vendinger, som brugeren er bekendt med, frem for tekniske vendinger. Websitet bør desuden føre virkelighedsnære dialoger og lade informationer komme frem i en naturlig og logisk rækkefølge.

**Brugerkontrol og – frihed**
Brugere vælger ofte funktioner ved en fejltagelse og har brug for en tydeligt markeret ’nødudgang’ for komme væk fra en uønsket position uden at være nødt til at gennemgå en forlænget dialog. Websitet bør understøtte, at brugere kan fortryde handlinger og starte forfra.

**Konsistens og standarder**
Det bør ikke være nødvendigt for brugeren at vurdere, om forskellige ord eller handlinger betyder det samme. Websitet bør følge platformens konventioner.

**Forhindring af fejl**
Websitet bør i højere grad forhindre, at fejl opstår, end at give brugeren fejlmeddelelser. Websitet bør undgå fejllignende tilstande eller præsentere brugeren for en bekræftelse, før det udfører den pågældende handling.

**Hellere genkendelse end brug af hukommelse**
Websitet bør minimere belastningen af brugerens hukommelse ved at gøre objekter, handlinger og muligheder synlige. Brugeren bør ikke være tvunget til at skulle huske informationer fra en del af websitet til en anden. Instruktioner for brug af websitet bør være synlige eller lette at genfinde, når de er nødvendige.

**Fleksibilitet og effektivitet i brugen**
Genveje, som ikke bemærkes af begynderbrugeren, vil ofte forøge interaktionshastigheden for ekspertbrugeren, således at systemet kan tilfredsstille både den uerfarne og erfarne bruger. Websitet bør tillade brugeren at skræddersy ofte anvendte handlinger.

**Æstetik og minimalistisk design**
Websitet bør ikke indeholde information, som er irrelevant eller sjældent brugt. Enhver ekstra enhed af information i dialogen med systemet konkurrerer med de relevante enheder af information og formindsker deres relative synlighed.

**Hjælp brugeren med at komme tilbage efter fejl**
Fejlmeddelelser bør forklares i et simpelt sprog (uden tekniske koder), så de præcis indikerer problemet og på en konstruktiv måde foreslår en løsning.

**Hjælp og dokumentation**
Selvom det er bedre, hvis systemet kan anvendes uden dokumentation, kan det være nødvendigt at tilbyde hjælp og dokumentation. Dokumentation af denne karakter bør være let at søge i, bør være fokuseret på brugerens aktuelle problem, bør være opstillet i konkrete trin for gennemførelse og bør ikke være for omfattende.



I SKAT anvender vi desuden fem brugervenlighedskriterier. De indebærer, at en løsning skal være:

**Effective - nyttigt**

Egnet til at løse de opgaver, som **brugere** ønsker at løse.

**Easy to learn – let at lære, forstå og huske**

Have lav indæringstid. Indlæringstiden er den tid det tager brugere at lære at løse bestemte opgaver ved hjælp af produktet.

**Error tolerant – tolerant over for brugeren**Hjælpe brugeren med at undgå fejl.

**Efficient - effektivt**

Have høj effektivitet. Effektiviteten er den hastighed hvormed brugere løser bestemte opgaver i forening med produktet. Effektiviteten afhænger bl.a. af dialogens udformning, svartid, fejlhyppighed og kvaliteten af fejlmeddelelser.

**Engaging - Rart at bruge**

Give subjektiv tilfredshed. Den subjektive tilfredshed er den tilfredshed med produktet som brugere udtrykker i professionelle spørgeskemaer eller interviews.

* 1. Principper for tilgængelighed

Det er et erklæret mål, at SKATs webløsninger skal være tilgængelige for flest mulige mennesker i flest mulige situationer og fra flest mulige teknologiske platforme.

Alle nyudviklede og redesignede webløsninger skal leve op til WAI's WCAG 2.0 retningslinjer på niveau AA. (dvs. opfyldelse af samtlige prioritet 1 og prioritet 2 kontrolpunkter fra WCAG2.0). Den engelske version af retningslinjerne kan ses her: <http://www.w3.org/TR/2008/REC-WCAG20-20081211/>.

Det er et erklæret mål, at udviklingen af nye hjemmesider og revision af eksisterende hjemmesider skal baseres på en kravspecifikation, hvori krav om tilgængelighed på W3C WCAG2.0 AA niveau fremgår som ufravigelige. Det betyder bl.a., at introduktionen af nye elementer og funktionaliteter eller implementeringen af nye it-systemer, som enten bliver en del af hjemmesiderne eller som skal levere indhold til hjemmesiderne, også skal leve op til målsætningen om tilgængelighed.

## Dansk oversættelse af WCAG 2.0

Nedenfor findes et uddrag fra den danske oversættelse af de internationale retningslinjer for tilgængeligt webdesign fra World Wide Web Consortium, hvor succeskriterier på niveau A og AA er medtaget.

Den fuldstændige oversættelse kan findes på <http://www.wcag20.dk/wcag20-da/>.

**WCAG2.0 Niveau A succeskriterier**

|  | Succeskriterium |
| --- | --- |
| 1.1.1 | Ikke-tekstligt indhold: Alt ikke-tekstligt indhold, som præsenteres for brugeren, har et tekstligt alternativ, der har samme formål. Følgende situationer er undtaget:Kontroller, input: Hvis det ikke-tekstlige indhold er en kontrol eller accepterer bruger-input, så skal det have et navn som beskriver dets formål. Tidsafhængigt media: Hvis det ikke-tekstlige indhold er tidsafhængigt media, så skal det tekstlige alternativ som minimum give en beskrivende identifikation af det ikke-tekstlige indhold. Test: Hvis det ikke-tekstlige indhold er en test eller en øvelse, som ville være meningsløs hvis den beskrives med tekst, så skal den alternative tekst som minimum give en beskrivende identifikation af det ikke-tekstlige indhold.Sansemæssig: Hvis formålet med det ikke-tekstlige indhold primært er at skabe en bestemt sansemæssig oplevelse, så skal den alternative tekst som minimum give en beskrivende identifikation af det ikke-tekstlige indhold.CAPTCHA: Hvis formålet med det ikke-tekstlige indhold er at bekræfte at indholdet tilgås af en person og ikke af en computer, så skal det tekstlige alternativ identificere og beskrive formålet med det ikke-tekstlige indhold, ligesom der skal findes alternative former for CAPTCHA med forskellige output modaliteter som understøtter perception via forskellige sanser af hensyn til forskellige funktionsnedsættelser. Dekoration, formatering, usynlig: Hvis det ikke-tekstlige indhold alene anvendes som dekoration, hvis det udelukkende anvendes til visuel formatering eller hvis det ikke vises for brugerne, så skal det implementeres på en måde som kan ignoreres af kompenserende teknologi. |
| 1.2.1 | Rent lydindhold (audio only) og rent videoindhold (video only) (forudindspillet): For forudindspillet rent lydindhold og forudindspillet rent videoindhold gælder følgende, undtagen når video eller lyd udgør et mediealternativ til tekst og klart er markeret som sådan:Forudindspillet rent lydindhold: Der skal leveres et alternativ til tidsafhængige medier, som præsenterer information, der svarer til forudindspillet rent lydindhold.Forudindspillet rent videoindhold: Der skal leveres enten et alternativ til tidsafhængige medier eller et lydspor, som præsenterer information, der svarer til forudindspillet rent videoindhold. |
| 1.2.2 | Captions (forudindspillet): Der findes captions (synkroniserede visuelle og/eller tekstlige alternative til talt og ikke-talt indhold) til alt forudindstillet lydindhold bortset fra I de tilfælde hvor lyden er et mediealternativ for tekst og er klart markeret som sådan.  |
| 1.2.3 | Auditive beskrivelser eller Alternativt Media (forudindspillet): Der er medtaget et alternativ for tidsafhængigt eller en auditiv beskrivelse af forudindspillet video for synkroniseret media med undtagelse af de tilfælde hvor dette er et mediealternativ for tekst og er klart markeret som sådan. |
| 1.3.1 | Information og relationer: Information, struktur og relationer som fremgår af den visuelle præsentation kan også blive fastslået programmeringsmæssigt eller er tilgængelig som tekst. |
| 1.3.2 | Meningsfuld rækkefølge: Når den rækkefølge, som indhold præsenteres i, har indflydelse på indholdets betydning, kan den korrekte læserækkefølge fastslås programmeringsmæssigt.  |
| 1.3.3 | Sansemæssige egenskaber: Instruktioner, som er medtaget af hensyn at kunne forstå og anvende indholdet er ikke udelukkende afhængig af sansemæssige egenskaber såsom form, størrelse, visuel placering, orientering eller lyd.  |
| 1.4.1 | Brug af farver: farver bliver ikke anvendt som den eneste visuelle metode til at videregive information, indikere en handling, anmode om et svar eller skelne et visuelt element. |
| 1.4.2 | Lydkontrol: Såfremt der findes lydindhold på en side, som afspilles automatisk I mere end tre sekunder, findes der enten mulighed for at stoppe eller pause lyden, eller der er mulighed for at justere volumen uafhængig af den overordnede volumenkontrol på system. |
| 2.1.1 | Tastatur: Al funktionalitet I indholdet kan anvendes ved hjælp af en tastaturgrænseflade idet der ikke stilles særlige krav til tastehastigheden undtagen I de tilfælde hvor den underliggende funktion er afhængig af at kunne følge hele brugerens bevægelse og ikke blot endepunkterne.  |
| 2.1.2 | Ingen tastaturfælde: Hvis tastatur fokus kan flyttes til en komponent på siden ved hjælp af tastaturgrænsefladen, så kan fokus flyttes væk fra komponenten alene ved hjælp af tastaturgrænsefladen; hvis det kræver andet end umodificerede pil- eller tab-taster eller andre normale metoder så bliver brugeren informeret om hvorledes man fjerner fokus. |
| 2.2.1 | Tidsindstillinger er justerbare: For hver tidsbegrænsning, som defineres af indholdet, er mindst et af følgende udsagt sande: Slå fra: Brugeren har mulighed for at slå tidsbegrænsninger fra før disse optræder; ellerJuster: Brugeren har i vidt omfang mulighed for at justere tidsbegrænsninger før disse optræder således at tiden kan øges til minimum 10 gange standardtidsindstillingen; ellerForøg: Brugeren advares før tiden udløber og har minimum 20 sekunder til at forlænge tidsbegrænsningen med en enkel handling (fx ”tryk på mellemrumstasten”), og brugeren har mulighed for at forlænge tidsbegrænsningen mindst ti gange; ellerUndtagelse i real tid: Tidsbegrænsningen er en nødvendig del af en hændelse i virkeligheden (eksempelvis en auktion), og det er ikke muligt at finde et alternativ til tidsbegrænsningen; ellerEssentiel undtagelse: Tidsbegrænsningen er essentiel og en forlængelse ville ødelægge aktiviteten; eller20 timers undtagelse: Tidsbegrænsningen er længere end 20 timer. |
| 2.2.2 | Pause, Stop, Skjul: Følgende udsagn er alle sande i forbindelse med bevægelse, blink, bladrende (scroll) eller auto-opdaterende information:Bevægelse, blink, bladring (scroll): For alle bevægelser, blik og bladrende informationer som (1) starter automatisk, (2) varer mere end fem sekunder, og (3) vises samtidig med andet indhold, er det muligt for brugeren at pause, stoppe eller skjule disse med mindre bevægelse, blink eller bladring er en essentiel del af en aktivitet; ogAuto-opdatering: For alt auto-opdateret information som (1) starter automatisk og (2) præsenteres samtidig med andet indhold, er det muligt for brugeren at pause, stoppe eller skjule denne, eller at styre frekvensen af opdateringen med mindre auto-opdatering er en essentiel del af en aktivitet.  |
| 2.3.1 | Grænseværdi på tre eller færre blind. Netsider indeholder ingenting, som blinker mere end tre gange pr sekund, eller antallet af blink er under den generelle grænseværdi for blink (general flash threshold) og for røde blink (red flash threshold).  |
| 2.4.1 | Spring over blokke: Der findes mulighed for at springe over blokke af indhold, som gentages på en række netsider.  |
| 2.4.2 | Sider har titler: Netsider har titler, som beskriver emne og formal.  |
| 2.4.3 | Fokus rækkefølge: Komponenter, som kan komme fokus, kommer i fokus i en rækkefølge som bevare meningen og anvendeligheden hvis en netside kan navigeres sekventielt og navigationssekvensen har betydning for meningen eller anvendelsen.  |
| 2.4.4 | Formål med link (i kontekst): Formålet med hvert link kan afgøres alene ud fra linkteksten eller fra linkteksten i kombination med dens programmeringsmæssigt bestemmelige linkkontekst, undtagen når formålet med linket ville være generelt tvetydigt for brugerne. |
| 3.1.1 | Sprog på side: På hver netside er det muligt programmeringsmæssigt at bestemme det naturlige standardsprog for siden.  |
| 3.2.1 | Ved fokus: Når en komponent får fokus initierer den ikke en ændring i konteksten.  |
| 3.2.2 | Ved input: Ændringer i en komponent i brugergrænsefladen medfører ikke automatisk ændringer i konteksten med mindre brugeren på forhånd er blevet gjort opmærksom på dette.  |
| 3.3.1 | Identifikation af fejl: Hvis inputfejl bliver fundet automatisk, bliver det pågældende element identificeret og fejlen beskrives for brugeren ved hjælp af tekst. |
| 3.3.2 | Etiketter eller instruktioner: Der er anvendt etiketter eller instruktioner når indholdet kræver brugerinput. |
| 4.1.1 | Parsing: I indhold, som implementeres ved hjælp af mark-up sprog, har elementer fuldstændige start og slut tags, elementer er nestet I overensstemmelse med deres specifikationer, elementer indeholder ikke attribut-dubletter, og alle ID’er er unikke bortset fra i de situationer hvor specifikationer tillader denne praksis.  |
| 4.1.2 | Navn, rolle, værdi: For alle brugergrænsefladekomponenter (herunder med ikke begrænset til formularelementer, links og komponenter, som er skabt af scripts) kan navn og rolle bestemmes programmeringsmæssigt; tilstande, egenskaber og værdier kan sættes programmeringsmæssigt; og notifikation af ændringer i disse størrelser er tilgængelige for brugeragenter, herunder kompenserende teknologier.  |

**WCAG2.0 Niveau AA succeskriterier**

|  | Succeskriterium |
| --- | --- |
| 1.2.4 | Captions (direkte): Der findes captions (synkroniserede visuelle og/eller tekstlige alternative til talt og ikke-talt indhold) for alt direkte (live) lydindhold. |
| 1.2.5 | Auditive beskrivelser (forudindspillet): Der findes auditive beskrivelser af alt forudindspillet video indhold I form af synkroniseret media.  |
| 1.4.3 | Kontrast (minimum): Med undtagelse af følgende situationer har den visuelle præsentation af tekst og billeder af tekst har et kontrastforhold på minimum 4,5:1:  Stortekst: Forstørret tekst og billeder er forstørret tekst har et kontrastforhold på minimum 3:1.Mindre betydende: Tekst eller billeder af tekst som er del af en inaktiv del af brugergrænsefladen, som udelukkende er dekoration, som ikke er synlig for nogen, eller som er del af et billede, der indeholder andet vigtigt visuelt indhold, har ikke nogen krav til kontrast.Logotyper: Tekst, som er del af en logo eller et varemærke har ikke nogen krav til kontrast.  |
| 1.4.4 | Skalerbar tekst: Med undtagelse af undertekster og billeder af tekst er det muligt at skalere tekst op til 200% uden brug af kompenserende teknologi og uden at indhold eller funktionalitet går tabt.  |
| 1.4.5 | Billeder af tekst: Hvis det er muligt at opnå den ønskede visuelle præsentation ved hjælp af den anvendte teknologi så anvendes tekst snarere end billeder af tekst til med undtagelse af i følgende situationer: Brugertilpasning: Billedet af tekst kan tilrettes visuelt til brugerens behov;Essentiel: En bestemt præsentation af teksten er essentiel for formidlingen af informationen.  |
| 2.4.5 | Der findes mere end en vej til at finde en netside blandt et sæt af netsider med mindre netsiden er resultatet af eller et trin i en proces.  |
| 2.4.6 | Overskrifter og etiketter: Overskrifter og etiketter beskriver emne eller formål.  |
| 2.4.7 | Fokus er synligt: Enhver grænseflade, som kan styres fra tastaturet, har en synlig indikator for tastaturfokus.  |
| 3.1.2 | Sprog af dele: Det er muligt programmeringsmæssigt at bestemme det naturlige sprog af hver passage eller frase i indholdet med undtagelse af egenavne, tekniske termer, ord på ukendte sprog, og ord eller fraser som har vundet indpas i den umiddelbart omgivende tekst.  |
| 3.2.3 | Konsistent navigation: Navigationsredskaber, som gentages på flere netsider på et sæt af netsider forekommer i samme relative rækkefølge hver gang de gentages, med mindre dette ændres af brugeren.  |
| 3.2.4 | Konsistent identifikation: Komponenter, som har samme funktionalitet på et sæt af netsider er identificeret konsistent. |
| 3.3.3 | Forslag ved fejl: Hvis en fejl i input bliver fundet automatisk og der findes kendte forslag til rettelse, bliver disse forslag præsenteret for brugeren med mindre det ville virke ødelæggende for sikkerheden eller formålet med indholdet.  |
| 3.3.4 | Forebyggelse af fejl (juridisk, finansiel, data): For netstedet, som får brugeren til at indgå juridiske forpligtelser eller gennemføre finansielle transaktioner, som ændrer eller sletter brugerkontrollerede data i databaser, eller som sender brugerens testresultater, er mindst et af følgende udsagn sande:Reversible: Indsendelsen kan fortrydes.Kontrolleret: Brugerens data bliver kontrolleret for fejl i input og brugeren får mulighed for at rette dem.Bekræftet: Det er muligt at gennemse, bekræfte og rette information før indsendelsen gennemføres.  |

1. Browsere, operativsystemer og tegnsæt

SKATs webløsninger fungerer som minimum i følgende browsere og operativsystemer:

**Browsere:**

* Internet Explorer 7 og nyere
* Firefox 14 og nyere
* Safari 534.57.2 + 7534.48.3 + 536.25 og nyere
* Chrome 20.0.1132.57 + 21.0.1180.79 + 21.0.1180.83 og nyere

**Operativsystemer:**

* Windows XP + 7 + vista + nyere
* Mac intel 10.6+10.7 + nyere
* Linux 1686 + nyere

**Tegnsæt:**

Der er valgt utf-8 (Unicode) som encoding. Skulle SKAT ønske det, kan man på et senere tidspunkt ændre til ISO 8859-1.

I HTML-en anvendes følgende metatag til angivelse af encoding: <meta http-equiv="Content-Type" content="text/html; charset=UTF-8" />.

1. Udskifteligt design

SKATs løsninger skal udvikles med henblik på den størst mulige separation af **struktur** (HTML), **præsentation** (CSS) og **funktionalitet**.

Hvis SKAT får ny visuel identitet, kan designet uden større vanskeligheder udskiftes med et nyt grafisk koncept.

Design skal implementeres via Cascading Style Sheets (CSS). Ingen designelementer må derfor implementeres direkte i HTML-siderne. Alle sider skal benytte de fælles CSS-filer. Hvis SKAT ønsker et andet grafisk koncept er det blot et spørgsmål om at udskifte CSS-filerne, og siderne vil fremtræde i det nye grafiske koncept.

1. Sideopbygning
	1. Sidestørrelse

Sidebredden er fast på 960 px. Undtaget herfra er TastSelv Borgers skabeloner 3a og 3b for sekundære vinduer.

**Scrollbar**

Browserens vertikale eller horisontale standard-scrollbar anvendes, hvis en side fylder mere i højden eller bredden, end brugerens browser er indstillet til at vise. Der skal ikke være default scrollbar.

* 1. Sidernes grundstruktur

Sidernes grundstruktur udgøres af følgende elementer (se også figur 1):

* **Logo-bjælke**, der er ens for alle sider.
* **Globalmenu**, der varierer mellem sider i primære vinduer efter login i TastSelv Borger og andre sider.
* **Venstremenu**, der kun findes på sider i primære vinduer efter login i TastSelv Borger, hvor den varierer med det valgte menupunkt i globalmenuen.
* **Contentfelt**, der varierer i størrelse afhængig af venstremenu eller ej.
* **Footer**, der varierer mellem sider før login i TastSelv Borger og sider efter login.



Globalmenu

Footer

Contentfelt

Logobjælke

Venstremenu

Figur 1 Sidens grundstruktur i TastSelv Borger

* 1. Logobjælke

Logo-bjælken med SKATs gule farve og logo til venstre viser brugeren, hvor han befinder sig. Før login kan brugeren klikke på logoet for at komme til forsiden af skat.dk. Efter login linkes til forsiden i TastSelv Borger (TastSelv-Menu).



Figur 2 Logobjælke - internet

Logo

SKATs logo skal altid fremstå så klart som muligt uden at blive forstyrret af andre visuelle elementer.

SKATs logo består af tre elementer: kronen, den gule cirkel og navnetræk.

Der er defineret en respektafstand omkring logoet. Respektafstanden er overholdt i designet, og skal overholdes, hvis logoet ønskes anvendt andre steder i SKATs webløsninger.

Der skal altid være mindst 1 x ”S” om hele logoet, som vist på eksemplet nedenfor.



Figur 3 SKAT logo

De præcise regler for brug af logo findes i sektion ”Mærker og navnetræk” i ”Designmanual for Skatteministeriet, Landsskatteretten og SKAT”.

1. Navigation
	1. Globalmenu

Globalmenuen består af:

* 1. Menupunkter placeret yderst til venstre og adskilt af en markering.
	2. Servicemenupunkter placeret til venstre for log af-funktionen.
	3. Ikon og link til log af (efter login) og log på (før login) placeret yderst til højre.

**Ad a) Globalmenuen** indeholder indtil videre menupunkterne:

* Forside (går til forsiden efter login i TastSelv Borger).
* Årsopgørelse
* Forskudsopgørelse
* Betaling
* Skatteoplysninger
* Motor.

**Ad b) Servicemenu** indeholder punkterne**:**

* Kontakt
* Profil
* Hjælp.
	1. Aktuelt menupunkt

Til markering af det aktuelle område i globalmenuen bruges farvekode i baggrunden. Markeringen er med til at hjælpe brugeren til at huske, hvor han er. Markeringen suppleres med et title-attribut, der beskriver meningen med markeringen.

* 1. Antal menupunkter

Vi bestræber os på at give max 5-7 menupunkter/links i en gruppe. Mere kan en bruger ikke overskue.

Der skal anvendes sigende titler på menupunkter og links, så brugeren får en klar idé om, hvad han kommer til ved at vælge menupunktet.

* 1. Title-attributter

Title-attributter er ikke et krav til links i globalmenuen. Kompenserende værktøjer som eksempelvis skærmlæsere har begrænset understøttelse af title-attributten i forbindelse med links, og title kan derfor bruges, men man kan ikke gå ud fra at alle brugere får den pågældende information.

Hvis de oplysninger, som gives i title-attributten, er noget, brugere skal vide før de følger linket (fx en advarsel), skrives i linkteksten i stedet.

* 1. Åbning af sider i nyt vindue

Visning af hjælpetekster, vejledninger og sider uden for webløsningen foregår i nye vinduer. Brugeren skal gøres opmærksom på, hvis et link åbner i nyt vindue og dermed ændrer kontekst, jf. succeskriterium 3.2.2. niveau A i WCAGs tilgængelighedskrav.

Title-attribut skal vises som en del af linkteksten, så skærmlæserbrugeren bliver gjort opmærksom på ændringen i kontekst i sammenhæng med linket. Der skal være mellemrum mellem linktekst og titeltekst.

* 1. Skip link

Der anvendes et skip link på alle sider i SKATs webløsninger, Jf. WCAG 2.4.1.

* 1. Genvejstaster og funktionstaster

Vi anbefaler ikke at implementere genvejstaster, da de kan tilsidesætte skærmlæserens genvejstaster og dermed umuliggøre betjening af netsted og browser.

* 1. Tabulatornavigation

Tabulatornavigationen starter i det felt, der har fokus. Fokusmarkør skal ikke skjules.

Man skal kunne se, hvad det aktive link er.

Tabuleringsrækkefølgen på en side afhænger af sidetypen.

På indholdssider prioriteres selve indholdet højest, hvorfor tabulatornavigationen er:

* indholdsområde
* globalmenu.
	1. Positionering af cursor

Hvis det er oplagt, hvad en bruger bør gøre først på en side, skal det felt eller den knap have fokus, når siden åbnes.

1. Designelementer
	1. Farvepalet

Farver i SKATs webløsninger skal anvendes i overensstemmelse med ”Designmanual for Skatteministeriet, Landsskatteretten og SKAT”. På den måde sikres harmoni og ensartethed i designet på tværs af SKATs forskellige platforme.

Følgende farvepalet kan anvendes:

**Primære**

|  |  |
| --- | --- |
| http://info.ccta.dk/getFile.aspx?ID=2461 | GulPantone 123 CPantone 109 UC:0 M:15 Y:100 K:0R:255 G:198 B:30Hex: #FFC61E |

|  |  |
| --- | --- |
| http://info.ccta.dk/getFile.aspx?ID=2462 | Blå-gråPantone 5405C:61 M:18 Y:0 K:59R:63 G:96 B:117Hex: #3F6075 |

**Sekundære**

|  |  |
| --- | --- |
| http://info.ccta.dk/getFile.aspx?ID=2463 | BlåPantone 2935C:100 M:60 Y:0 K:0R:0 G:91 B:191Hex: #005BBF |

|  |  |
| --- | --- |
| http://info.ccta.dk/getFile.aspx?ID=2464 | CyanPantone CyanC:100 M:0 Y:0 K:0R:0 G:165 B:209Hex: #00A5D1 |

|  |  |
| --- | --- |
| http://info.ccta.dk/getFile.aspx?ID=2465 | LillaPantone 259C:65 M:100 Y:0 K:16R:114 G:22 B:107Hex: #72166B |

|  |  |
| --- | --- |
| http://info.ccta.dk/getFile.aspx?ID=2466 | Lys-lillaPantone 246C:32 M:90 Y:0 K:0R:204 G:0 B:160Hex: #CC00A0 |

|  |  |
| --- | --- |
| http://info.ccta.dk/getFile.aspx?ID=2467 | GrønPantone 3285C:100 M:0 Y:62 K:0R0 G:153 B:135Hex: #009987 |

|  |  |
| --- | --- |
| http://info.ccta.dk/getFile.aspx?ID=2468 | Lys-grønPantone 389C:20 M:0 Y:85 K:0R:206 G:224 B:7Hex: #CCE007 |

**Særlige farver i TastSelv Borger:**

Baggrundsfarve til headings i content: Hex: #DAE3E9

Baggrundsfarve content: Hex: #EBF1F4

* 1. Typografi

Verdana og Helvetica skal anvendes, jf dokumentet ”Fonte og designelementer i TastSelv Borger” (udarbejdet af SKAT) Se bilag.

Kontrastforhold mellem tekst og baggrund skal leve op til retningslinjerne for tilgængelighed, jf. succeskriterium 1.4.3 niveau AA i WCAGs retningslinjer for tilgængelighed.

Designet skal uden videre kunne vises med forskellige skriftstørrelser, jf. succeskriterium 1.4.4, niveau AA i WCAGs retningslinjer for tilgængelighed. Al tekst på en side skal kunne skaleres – også teksten i menuerne.

Layoutet ødelægges ikke, selvom brugeren vælger den størst mulige skriftstørrelse.

Der anvendes ikke grafisk tekst, jf. succeskriterium 1.4.5, niveau AA i WCAGs retningslinjer for tilgængelighed. Undtaget herfra er logo og lignende.

Se dokument ”Fonte og designelementer i Tast Selv Borger” (udarbejdet af SKAT) for font, farve og størrelse.

* 1. Grafiske elementer
		1. Brug af alt-attributter

Al grafik skal ledsages af beskrivelse i alt-attributten. Den bruges til at angive en alternativ tekstuel beskrivelse af et stykke grafiks funktion. Denne beskrivelse bliver brugt i tilfælde hvor det ikke er muligt at vise grafik. For eksempel vil en skærmlæser oplæse teksten fra alt-attributten. Grafik der udelukkende fungerer som dekoration skal have en tom alternativ tekst: alt=””.

Udover alt-attributten kan title-attributten bruges til at give en tekstuel beskrivelse af et område. Title-attributtens tekst vises når musemarkøren holdes over. Teksten vil se forskellig ud fra browser til browser, da browserens standardvisning af title-attributter anvendes.

* + 1. Ikoner

Nedenstående tabel indeholder de ikoner, der kan anvendes i TastSelv Borger, samt en beskrivelse af deres anvendelse:

|  |  |
| --- | --- |
| **Ikon** | **Anvendelse** |
| icon_info | *Spørgsmålstegn til yderligere felt info.*Når brugeren klikker på spørgsmålstegnet åbner et nyt vindue. Spørgsmålstegnet placeres som udgangspunkt til højre efter ledeteksten.  |
| icon_pagetools_print | *Udskriv siden eller afsnittet* |
|  | *Pil til link i forsideboks* |
|  | *Pil til Gå-til-link i forsideboks* |
|  | *Pil til sekundært link i content* |
|  | *Pil til primært link i content* |
|  | *Lommeregner*Anvendes på indtastningssiderne for årsopgørelsen og forskudsopgørelsen til at tilgå særskilte indberetningsmoduler. Disse åbner i sekundært vindue. |
| cid:image001.jpg@01CD31CC.21046D00 | *Specifikation af beløbet*Symbolet anvendes ud for en rubrik på indtastningssiderne for årsopgørelsen og forskudsopgørelsen, når SKAT har oplysninger, som ikke er fortrykt. Ved klik på pilen vises en specifikation af oplysningerne.  |
| # | *Nummertegn*Placeres ud for et beløb for at markere, at det er indberettet via TastSelv Borger. |
|  | *Valideringsfejl*Ved manglende indtastning eller forkert udfyldelse af felt, vises samme formular med markering af hvilke felter der er fejlet.1. En rød pil til højre for feltet med en rød tekst efter pilen, der beskriver fejlen.
2. Hvis der ikke er plads i bredden til pil ud for feltet, placeres pil til venstre for felt. Tekst der beskriver fejlen placeres under feltet.
 |
| icon_login | *Log på*Bruges i globalmenuen til højre, når brugeren ikke er logget på. |
| icon_logout | *Log af*Bruges i globalmenuen til højre, når brugeren er logget på.  |

* 1. Links

Linktekster skal være sigende og fortælle brugeren præcist, hvad han kommer til ved at klikke på linket. Linkets formål bør entydigt kunne bestemmes ud fra linkteksten, eller ud fra linkteksten sammen med dens kontekst.

Links bør aldrig stå alene som en URL.

Links i contentfeltet er markeret ved en farve, jf. dokumentet ”Fonte og designelementer i TastSelv Borger” (udarbejdet af SKAT).

* + 1. Ukorrekte links

Tekstlinks, som kun består af et eller to ord, kan være svære at ramme, og linkteksten giver ingen mening, når den bliver læst op af en skærmlæser. Det er desuden sværere at skimme sig frem til interessante links, hvis de alle blot hedder ”Klik her” eller ”Læs mere”.

For at gøre links tilgængelige skal følgende eksempler undgås:

* Klik her
* Læs mere…
* Læs også
* Mere…
* Hvis du ønsker at ændre kodeord, så klik her (Lav i stedet hele sætningen til et link.)

For yderligere retningslinjer henvises til SKATs Skriveguide til nettet.

* + 1. Inaktive links

I TastSelv Borger anvendes inaktive link, når en bruger ikke har rettigheder til at tilgå en af de sider, der sædvanligvis linkes til.

* + 1. Links eller knapper

Hvis brugeren ledes til en ny side ved at klikke, skal der anvendes et link.

Hvis brugeren får udført funktionalitet ved at klikke, skal der anvendes en knap. En knap kan godt samtidigt lede til en ny side.

Tilbage til forrige side (History-back) bør være et link, hvis dette bruges på en side. Det skal ikke være en knap, da der ikke udføres en handling. Der gås blot til en anden side.

* 1. Knapper

Knapper anvendes, hvis brugeren skal kunne udføre en funktionalitet på en side. Med funktionalitet menes fx gemme, beregne, fortryde eller sende.

Knapper er udformet sådan, at brugeren ikke er i tvivl om, at der er tale om en knap, der fører til en handling.

Hvis en knap er sidste trin i en proces, skal der, efter brugeren har trykket på knappen, komme en ny side, som bekræfter over for brugeren, at handlingen bag knappen er gennemført.

##### **Foreløbig liste over knapper, der kan bruges i TastSelv Borger:**

Beregn

Betal med dankort

Fortryd – genindlæser siden, dvs. felter ryddes.

Fortsæt

Godkend

Gå til første rubrik

Nulstil

OK

Overfør

Ret

Ryd

Saml rubrikker

Send bestilling

Send ændringer

Søg

Vis konsekvenser

Vis rubrikker

Åbn din nye forskudsopgørelse

* + 1. Placering og styling af knapper

Den knap, som SKAT foretrækker, at brugeren klikker på, har fokus, og denne knap sættes altid først. Der er fokus på én aktion.

Knapper alignes til højre i contentfeltet. Undtagelse herfra kan være, når al anden indtastning på siden er til venstre i contentfeltet. Så giver det mest mening at placere knappen alignet til venstre, stadig med den ønskede knap først.

* 1. Punktopstilling
		1. Brug af punkopstilling

Punktopstilling anvendes, når der skal laves strukturerede og ustrukturerede lister. Dette bør fx anvendes til opremsning af valgmuligheder og angivelse af sekventielle trin.

En punktopstilling som angiver en prioritering, trin i en proces, eller hvor der i øvrigt er behov for at kunne referere til teksten, angives med nummerering eller alfabetisk inddeling. Hvis der ikke er nogen logisk rækkefølge mellem de enkelte punkter, anvendes standardpunktopstilling uden nummerering.

Til opremsning af valgmuligheder bør punktopstilling anvendes. Valgmuligheder listet efter hinanden kan være svære at få overblik over: Teksten ’Dagligt, Ugentligt eller Månedligt’ står ikke nær så tydeligt som:

* Dagligt
* Ugentligt
* Månedligt.
	+ 1. Styling af punktopstilling

Der anvendes ingen speciel styling af punktopstillinger. Succeskriterium 1.3.1, niveau A i WCAG skal overholdes, når der anvendes punktopstilling. Browserens standardvisning af punktopstillinger anvendes.

* 1. Inputfelter

Alle felter, som kræver indtastning fra brugerens side, skal overholde følgende:

1. Styling af inputfelter, se dokumentet ”Fonte og designelementer i TastSelv Borger” (udarbejdet af SKAT).
2. Inputfelter har title-attribut tilknyttet.
3. Felter, som brugeren ikke kan indtaste i, er nedtonede. Både ledetekst og indtastningsfelt nedtones (HTML-attribut: ”disabled”).
4. For tvungne indtastningsfelter efterfølges ledeteksten af en rød ”\*”. Dette gælder ikke på sider, hvor alle felter er obligatoriske.
5. Drop-down felter anvender browserens standard dropdown-styling.
6. Hjælp til indtastningsfelter angives med ?-ikon efter ledeteksten.
7. Ledetekster er foranstillede tæt på selve feltet og eksplicit tilknyttet feltet med HTML-elementet ”label”. Hvis man har brug for mange felter i bredden, kan ledetekster placeres over indtastningsfeltet.
	1. Hovedregel: For overskuelighedens skyld placeres ledetekster før inputfelter. Inputfelter opstilles herved under hinanden. Især ved korte inputfelter og lange ledetekster placeres ledetekst før felt.
	2. Undtagelser kan forekomme, når flere inputfelter placeres ved siden af hinanden. I disse tilfælde placeres ledetekst over feltet. Eksempler på dette er felter til adresseoplysninger og dato.
	3. Felter, som for eksempel vejnavn og husnummer, der indholdsmæssigt hører sammen, skal placeres ved siden af hinanden.
8. Indtastningsfelter, som naturligt hører sammen og udgør en gruppe, kan grupperes ved brug af en ramme (HTML-taggene ”fieldset” og ”legend” kan anvendes til dette, jf. succeskriterium 1.3.1, niveau A i WCAG.)
	1. Som hovedregel anvendes rammer, når det ønskes at fremhæve eller gruppere dele af en formular.
	2. Hvis en ramme anvendes til at gruppere felter, bør alle felter i formularen grupperes, så det ikke virker som en fremhævning.
9. Ved brug af datoangivelser skal der være mulighed for at vælge dato på en kalender. Dette for at sikre den korrekte brug af datoformat og for at gøre indtastningen nemmere for brugeren. I indtastningsfeltet vises datoformatet (fx ddmmåååå). Feltet skal defineres som datofelt.
10. Indtastningsfelter skal defineres med type af indhold (bogstaver, tal eller datoer). Der skal være fejlmeddelelse (valideringsfejl), hvis brugeren indtaster en forkert type indhold.
11. Ved komplekse indtastninger skal brugeren have en opsummering af indtastede oplysninger, som gør det muligt at gennemse, bekræfte eller rette information inden endelig indsendelse.
	1. Radiobuttons og checkbokse

Følgende retningslinjer gælder for anvendelse af radiobuttons og checkbokse:

* **Radiobuttons** anvendes, når der er 2 eller flere valgmuligheder som gensidigt udelukker hinanden. Dvs. brugeren kan og må kun vælge én af mulighederne, og skal vælge en af mulighederne.
* **Checkbokse** (afkrydsningsfelter) anvendes, når der er en liste af valgmuligheder, hvor brugeren kan vælge 0 eller flere af valgmulighederne. Checkbokse er således uafhængige af hinanden.
* **Stand-alone checkboks** anvendes, hvis brugeren har mulighed for at vælge én enkelt valgmulighed.
	+ 1. Korrekt brug af radiobuttons

Valgmuligheder angivet i radiobuttons og checkbokse placeres vertikalt under hinanden, for at lette brugerens overblik. Det kan være svært i et skalerbart design at sørge for at fx en radiobutton står lige ved siden af dens ledetekst, hvis ikke valgmulighederne placeres vertikalt og venstrestillet.



Med denne løsning er det nemt at se, hvor man skal klikke, for at vælge en af valgmulighederne, og disse er meget overskuelige. Det er muligt at klikke på hele området (inkl. ordet) ’ugentligt’ for at aktivere denne valgmulighed.

* + 1. Ukorrekt brug af radiobuttons



Med denne løsning er det er vanskeligt for brugeren umiddelbart at se, hvor han skal klikke for at vælge ’månedligt’ i listen af valgmuligheder.

Radiobuttons og checkbokse må aldrig anvendes til at lede brugeren til en ny side. Til dette formål anvendes kun links eller navigationen.

* + 1. Ledetekster til radiobuttons og checkbokse

Ledetekster til radiobuttons og checkbokse skal gøres klikbare ved brug af taggen ”<LABEL>”, så det klikbare område bliver større og dermed mere tilgængeligt.

Ledeteksten skal altid stå efter den checkbox eller radiobutton, den tilhører. Ledetekster skal eksplicit tilknyttes checkbokse, radiobuttons eller formularfelter vha. attributten ”Label for=”” ”(succeskriterium 1.3.1 i WCAG).

Hvis der til en ledetekst er associeret mere end én checkboks, skal der ikke forekomme automatisk afkrydsning.

* + 1. Radiobuttons i stedet for dropdown

I videst muligt omfang skal der anvendes radiobuttons i stedet for dropdown-lister af hensyn til tilgængeligheden.

Det er betydeligt nemmere at tilgå en radiobutton-liste end en dropdown via tastatur og skærmlæser.

Radiobuttons giver ligeledes større overblik, fordi brugeren kan se alle muligheder umiddelbart på skærmen uden først at åbne en dropdown.

Ved mere end fem valgmuligheder/værdier bør radiobuttons erstattes af dropdown-lister.

* + 1. Styling af radiobuttons

Se dokumentet ”Fonte og designelementer i TastSelv Borger” (udarbejdet af SKAT).

* 1. Dropdowns i 2 niveauer

Det er muligt at anvende gruppering i dropdowns og dermed have 2 niveauer i en dropdown-boks. Dette er hensigtsmæssigt, når en bruger skal vælge fra en lang liste af valgmuligheder. Grupperede valgmuligheder er lettere at forholde sig til og huske, end én lang liste.

Anvendelse af mere end 2 niveauer er ikke tilladt, da dette ikke er valid HTML. Alle OPTGROUP-elementer skal være specificeret direkte indenfor et SELECT-element.

* 1. Fejlmeddelelser

Der er tre slags fejl:

* **Valideringsfejl -** vises, når en bruger indtaster noget i et felt, der ikke passer til det forventede.
* **Forretningsfejl** - bruges, når der er noget i selve forretningsprocessen, der fejler.
* **Systemfejl -** opstår i de bagved liggende systemer, og har ikke noget med brugerens indtastninger eller forretningsflowet at gøre.

Nedenfor beskrives anvendelsen af fejlmeddelelser for de to første fejltyper.

* + 1. Valideringsfejl

Ved manglende indtastning eller forkert udfyldelse af felt vises samme formular med markering af, hvilke felter, der er fejlet:

1. En pil til højre for feltet med en rød tekst efter pilen, der beskriver fejlen.
2. Hvis der ikke er plads i bredden til en pil til højre, placeres pilen til venstre for feltet. Tekst, der beskriver fejlen, placeres under feltet.

Ved visningen af en valideringsfejl, vises selve indtastningsfeltet og ledeteksten uændret.

Teksten i fejlmeddelelser skal leve op til retningslinjerne for tilgængelighed, succeskriterium 3.3.1 niveau A. Hvis det er muligt og ikke ødelægger formålet med indholdet i løsningen, skal brugeren præsenteres for et forslag til rettelse.

Eksempel: I en fejlbesked til udfyldelse af e-mail-adresse kan der stå ’Din e-mail-adresse bør angives i formatet xxxx@xx.dk’.

* + - 1. Styling af valideringsfejl

Se dokumentet ”Fonte og designelementer i TastSelv Borger” (udarbejdet af SKAT).

* + 1. Forretningsfejl

Forretningsfejl er kendetegnet ved at være forudsete undtagelser i den optimale forretningsgang. Det kunne for eksempel være, at brugeren indtaster korrekt formateret brugernavn og adgangskode, men at kombinationen ikke eksisterer i brugerdatabasen.

Forretningsfejl kan vises på to måder:

* På en separat side (type 1)
* På den side hvor indtastningen blev foretaget (type 2).

**Type 1** bliver vist som en almindelig side, der forklarer fejlen. Fejl i et primærvindue vises om muligt i skabelon 2 (med globalmenu og venstremenu), ellers i skabelon 6 (uden venstremenu og globalmenu). Fejl i sekundære vinduer vises i skabelon 7.

**Type 2** kan også ses som en valideringsfejl på summen af de indtastede felter (ikke kun et enkelt felt). Det vil sige, hvis kombinationen af de indtastede værdier ikke giver mening som helhed, markeres fejlen med en rød kasse (”meddelelsesboks”) med beskrivelse af fejlen umiddelbart over gruppen af de felter, som har forårsaget fejlen.

1. Skabeloner

Alle sider i TastSelv Borger, der følger den grafiske design guideline, er bygget op ved hjælp af én af følgende 9 skabeloner, der findes som html-filer:

1) Forside

2a) Primære vinduer efter login, uden faner

2b) Primære vinduer efter login, med faner

3a) Sekundære vinduer efter login, uden faner

3b) Sekundære vinduer efter login, med faner

4) Enkeltstående sider før login

5) Login-sider

6) Særlige systemfejl i primære vinduer efter login

7) Særlige systemfejl i sekundære vinduer efter login.

Nedenstående tabel viser, hvilke elementer hver af skabelonerne indeholder:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***Skabelon nr.*** | ***1*** | ***2a*** | ***2b*** | ***3a*** | ***3b*** | ***4*** | ***5*** | ***6*** | ***7*** |
| **Logobjælke** | X | X | X | X | X | X | X | X | X |
| **Footer**  | Med telefonnummer | X | X | X | X | X |  |  |  |  |
| Uden telefonnummer |  |  |  |  |  | X | X | X | X |
| **Globalmenu** | Link til hjælp (særskilt URL på hver side) | X | X | X |  |  |  |  |  |  |
| Log-af-knap i højre side | X | X | X |  |  |  |  |  |  |
| ’Luk vindue’ til venstre under logo |  |  |  | X | X | X |  |  |  |
| Globalmenu | X | X | X |  |  |  |  |  |  |
| Link ’Gå til skat.dk’ i venstre side |  |  |  |  |  |  | X |  |  |
| **Venstremenu** |  | X | X |  |  |  |  |  |  |
| **Contentfelt** | Brugeroplysninger øverst til højre | X | X | X | X | X |  |  |  |  |
| Tidspunkt for seneste login øverst til venstre | X |  |  |  |  |  |  |  |  |
| Faneblade til årsvalg |  |  | X |  | X |  |  |  |  |